**AECOs uttalelse om isbjørnhendelsen på Svalbard**

Lørdag 28. juli ble en isbjørn skutt og drept på Svalbard etter å ha angrepet en isbjørnvakt fra et cruiseskip. Vakten fikk moderate skader og hendelsen etterforskes av Sysselmannen.

Svalbard og arktiske strøk generelt er en verdensdel der dyrs habitater og bebodde områder overlapper. Som resultat av dette oppstår det møter mellom isbjørn og mennesker. Takket være strenge sikkerhetsrutiner og -reguleringer forekommer isbjørnangrep ekstremt sjeldent. Det hender imidlertid at slike angrep finner sted og kan få tragiske utfall.

Ekspedisjonscruise er en del av turismen på Svalbard. Flertallet av ekspedisjonscruiseoperatører på Svalbard er medlemmer av Association of Arctic Expedition Cruise Operators (AECO). Operatøren som var involvert i hendelsen denne helgen er en av få ekspedisjonscruiseoperatører på Svalbard som ikke er medlem av AECO. AECO vil allikevel benytte anledningen til å understreke at den arktiske ekspedisjonscruiseindustrien tar isbjørnsikkerhet på høyeste alvor.

Fra AECOs ståsted er det svært trist når en hendelse medfører personskader og at en isbjørn blir skutt og drept. AECO jobber for å sikre at ekspedisjonscruise og turisme i Arktis gjennomføres med på en måte som tar hensyn til sårbar natur, lokal kultur, kulturminner og sikkerhetsutfordringer på land og til sjøs. For AECOs medlemmer er det grunnleggende å sikre de reisendes sikkerhet og å unngå forstyrrelser av dyreliv.

Turisme er en viktig industri i mange arktiske områder. Dette er også tilfelle på Svalbard, hvor regjeringen har utpekt turisme som en av viktig industri. En helårs landbasert turismen og sommerens maritime turisme bringer over 100 000 besøkende til Svalbard hvert år.

Svalbard er et populært og velregulert reisemål, og forekommer få hendelser og ulykker der cruiseskip er involvert. Ekspedisjonscruiseturisme på Svalbard er strengt regulert og følges opp tett av Sysselmannen. I Svalbardmiljøloven §30 står det: «Det er forbudt å lokke til seg, forfølge eller ved annen aktiv handling oppsøke isbjørn slik at den blir forstyrret eller det kan oppstå fare for mennesker eller isbjørn.» Sysselmannen håndhever dette lovverket og etterforsker hendelser der isbjørn kan ha blitt forstyrret.

AECO har innført en rekke retningslinjer og standarder som strekker seg lengre enn lovpålagte krav for å ytterligere fremme sikker og miljøvennlig turisme. AECOs medlemmer er underlagt et strengt prinsipp om at dyreliv ikke skal forstyrres. AECO har utviklet obligatoriske [isbjørnsretningslinjer](https://www.aeco.no/guidelines/polarbear/) som gir detaljerte instrukser om hvordan man skal unngå isbjørn og forstyrrelse av isbjørn. I henhold til AECOs isbjørnsretningslinjer skal AECOs medlemmer alltid holde avstand fra bjørn og sørge for at isbjørn ikke forstyrres. Det stilles krav om at man må ha en plan og være klar til å handle for å unngå møter med isbjørn gjennom å implementere forebyggende sikkerhetstiltak. Før man lar passasjerer gå i land skal operatøren undersøke området, sondere terrenget og holde utkikk etter bjørn. Det er også påkrevd at man etablerer et system for isbjørnvakt og holder seg til områder der man har god sikt og oversikt over det nærliggende området.

AECO fremmer også best mulig praksis for isbjørnsikkerhet gjennom rapportering av hendelser, informasjonsdeling, medlemsmøter og opplæring. AECO arrangerer også konferanser for guider og ekspedisjonsledere og organisasjonen har også utviklet AECOs online field staff assessement, en nettbasert test i AECOs retningslinjer og relevant lovverk.

AECO vil fortsette å jobbe med myndigheter, forskningsinstitusjoner, lokalsamfunn og miljøorganisasjoner for å sikre at AECOs retningslinjer og verktøy bidrar til å sette høyest mulig standarder for arktisk cruiseturisme.

**For mer informasjon og pressehenvendelser, vennligst kontakt:**

Frigg Jørgensen
Administrerende direktør, AECO
E-mail: frigg(a)aeco.no
Mobil: +47 913 90 554

Edda Falk
Kommunikasjonssjef, AECO
E-mail: edda(a)aeco.no

**AECO - Association of Arctic Expedition Cruise Operators**AECO - Association of Arctic Expedition Cruise Operators er en internasjonal organisasjon for ekspedisjonscruiseoperatører og relaterte virksomheter i Arktis. AECO jobber for å fremme miljøvennlig, sikker og kulturforsvarlig reiseliv. Organisasjonen har nesten 70 medlemmer, hvorav 40 er operatører og/eller skipseiere, med til sammen 50 fartøy som brukes til cruisevirksomhet i nordlige farvann.
Nettside: [www.aeco.no](http://www.aeco.no)